钦定古今图书集成/历象汇编/庶征典/第052卷 > 宋七
## 钦定古今图书集成/历象汇编/庶征典/第052卷 > 宋七

### 光宗绍熙元年星变

按《宋史光宗本纪》，绍熙元年五月丙子，太白昼见。
按《天文志》：“六月乙未，月犯宿斗距星西北。”　又按《志》：
五月丙辰，“荧惑犯灵台。”　又按志：十一月戊午，太白
入氐。　又按志：五月丙子，太白昼见，与日争明。　又
按志：十一月丁丑，太白与填星合。

绍熙二年，星变。

按《宋史光宗本纪》。不载。　按《天文志》。“二年七月丁未。
荧惑入东井。庚寅入鬼。犯积尸气。十一月庚戌。入太
微。”　又按志。“十二月戊子。太白犯岁星。”

绍熙三年，星变。

按《宋史光宗本纪》不载。　按《天文志》：“三年五月己酉，
荧惑入太微垣内，留守。”“三月乙未，入太微垣西，犯上
将星。四月丁巳，犯太微右执法。七月乙酉，入氐。八月
丁未，犯房北第二星。”　又按《志》：“二月辛丑，填星留守
天江。”　又按志：“七月己卯，太白犯天江。八月甲辰，犯
权左角少民星。”　又按志：“九月乙亥，荧惑与填星合
于尾。”

绍熙四年，星变。

按《宋史光宗本纪》：“四年六月甲寅，太白昼见。”秋七月
乙丑朔，太白昼见。十一月癸酉，太白昼见。　按《天文
志》：“七月丁亥，月犯天关。十月庚戌，入东井。十二月乙
巳，又入。”　又按《志》：“十月丁酉，荧惑入太微垣内，徘徊
内屏者凡四阅月，十一月己巳，犯上相。”　又按志：“九
月甲戌，太白犯心东星。”　又按《志》：七月乙丑，十一月
甲戌。〈按纪作十一月癸酉互异〉太白昼见。　又按《志》，“三月辛巳，辰
星与太白会于昴。”

绍熙五年，星变。

按《宋史光宗本纪》不载。　按《天文志》：五年三月丁卯、
闰十月癸酉，月皆入东井。十二月丁丑，入氐。　又按
《志》：“八月壬辰，岁星犯司怪。十一月庚戌，犯诸王。”　又
按志：“七月癸酉，荧惑犯氐。八月壬辰，犯房。十一月庚
寅，犯壁垒阵。”　又按《志》：“十一月庚戌，太白与荧惑合
于危。”

### 宁宗庆元元年星变

按《宋史宁宗本纪》，庆元元年三月庚寅，太白经天。“七
月己亥，太白昼见。”　按《天文志》：“六月辛酉、十二月壬
申，月皆入氐，己卯入东井。”　又按志：“九月丙戌，荧惑
入太微垣内，戊申始出。”　又按志：“六月丁卯，太白入
东井。九月戊子入太微，戊戌始出。”　又按志：“三月庚
寅，太白经天，昼见。”七月己亥，太白昼见。　又按志：“九
月戊子，太白”犯荧惑。　又按《志》，“四月辛酉，岁星与太
白合于井。”　又按《志》：“三月庚寅，太白与岁星合于参。
六月庚午，合于井。八月癸酉，与荧惑合于张。”

庆元二年，星变。

按《宋史宁宗本纪》：“二年九月甲午，流星昼陨。”　按《天
文志》：“八月乙亥，岁星犯权大星。”　又按《志》：“三月癸卯，
荧惑退犯天江。五月丙辰，守犯心大星。十月戊戌，犯
氏宿距星。”　又按《志》：“十一月丙子，太白与填星合于
牛。”

庆元三年，星变。

按《宋史宁宗本纪》。不载。　按《天文志》：三年二月辛亥，
月入毕。　又按志。“八月甲戌，太白与荧惑、岁星合于
翼。”

庆元四年，星变。

按《宋史宁宗本纪》，“四年九月壬寅，太白昼见。癸卯，太
白经天。”　按《天文志》：“七月己亥，月宿于岁星。”　又按
《志》：“六月庚寅，月犯毕西第二星。壬申，入井。壬寅，入氐
宿方口内。九月乙巳，犯壁垒阵西第八星。甲寅，入东
井。戊午，行入太微垣内。十月癸酉，犯壁垒阵。”十一月
己卯、十二月壬午亦如之。　又按《志》：“三月乙巳，岁星
入太微，犯右执法。”　又按志：“五月庚子，荧惑入羽林
军。”　又按《志》：“七月乙丑，填星犯壁垒阵西第五星。”
又按志：“十月壬午，太白犯岁星。”　又按志：五月庚子，
荧惑与填星合于尾。八月甲戌，合于虚。　又按志：“十
月戊寅，太白与岁星合于角。”　又按志：“六月甲午，星
昼陨。七月壬寅，星出羽林军下，青白色，大如碗。”九月
丁巳，星出奎宿，向壁垒阵没。赤白色，大如太白。
庆元五年星变按《宋史宁宗本纪》不载。　按《天文志》：五年三月戊戌，
月入东井。七月甲寅、十二月辛未亦如之。四月壬子，
行入太微。　又按志：十二月己卯，岁星犯房。　又按
志：十一月癸巳，荧惑入氐。　又按志：十一月辛丑，荧
惑犯岁星。十二月辛未，太白犯填星。　又按志：“十二
月辛未，太白与填星合于箕。”　又按《志》，“六月丁丑，星
出东北，慢流至西南方没，大如岁星，青白色。九月壬
子，星出西南，慢流向东北没，大如太白，青白色。”
庆元六年，星变。

按《宋史宁宗本纪》。不载。　按《天文志》：六年二月壬申，
月入太微。　又按志。三月丙寅，岁星犯房。　又按志。
“四月癸巳，荧惑犯填星。”　又按志。“四月癸巳，荧惑与
填星合于室。”

### 嘉泰元年星变

按《宋史宁宗本纪》，嘉泰元年六月丙午，太白经天。“十
一月丙寅，太白昼见。”“十二月己卯，太白经天。”　按《天
文志》：“七月乙卯，月入氐。”　又按志，“五月丁丑，荧惑细
行，不由黄道。”　又按志，“六月丙午，太白经天，昼见。十
一月己巳。”〈按纪作十一月丙寅互异〉昼见。十二月己卯，经天昼见。

又按《志》。“五月戊午，太白与荧惑合于柳。”

嘉泰二年，星变。

按《宋史宁宗本纪》不载。　按《天文志》：“二年四月甲申，
月入太微。戊子，入氐。九月己酉，犯斗。”　又按志。“八月
丙戌，岁星留守牛。”　又按志。五月庚戌，荧惑犯填星。

又按志。“正月丁巳。太白与荧惑岁星合于南斗十。”

“二月癸酉，与岁星合于女。”　又按《志》，“四月辛巳，星出
西北，急流东北至浊没，色赤。十月乙酉，星出五车，大
如岁星。”

嘉泰三年，星变。

按《宋史宁宗本纪》：三年六月癸亥，太白经天。　按《天
文志》：“四月，月犯太白。”　又按志：“四月辛丑，月犯斗。丙
午，入太微。十月癸卯，入羽林军。辛酉，入氐。”　又按志：
“七月戊午，岁星行入羽林军。”　又按志：“二月壬寅，荧
惑犯井宿。”　又按志：六月甲寅，太白入井。十月甲寅，
入氐。　又按志：“六月癸亥，太白经天，昼见。”　又按志：
“六月乙卯，客星出”东南尾宿间，色青白，大如填星。甲
子，守尾。

嘉泰四年，星变。

按《宋史宁宗本纪》不载。　按《天文志》：四年十月辛丑，
月掩犯岁星。十二月丙申，又掩犯。　又按志：“三月壬
申，月犯权。六月戊申，入羽林军。七月丙子，又入羽林
军。十月壬子，入太微。癸丑，犯天江。”　又按志：“七月己
卯，填星留守天廪。”　又按志：“六月乙未，太白犯斗。”
又按志：“五月乙亥，荧惑与填星合于胃。”　又按志：十
一月庚午，星出天津，急流入天市垣没。

### 开禧元年星变

按《宋史宁宗本纪》，开禧元年三月庚申，太白昼见。六
月己巳，荧惑犯太微右执法。　按《天文志》：“正月庚午，
月犯五诸侯。二月乙丑，又犯。三月己巳，入太微。四月
戊申，入羽林军。”　又按志，正月庚辰，荧惑留守五诸
侯西第四星。四月丁巳，犯权大星。六月丙午，犯太微
西右执法。〈按纪作六月己巳互异〉甲戌，入东井。“十一月甲辰，入
太微。十二月戊午，留守太微垣。”　又按《志》：“八月甲辰，
填星留守毕。”　又按《志》：“六月壬子，太白入井。”　又按
《志》：“三月庚申，太白昼见，与日争明。”　又按《志》：“七月癸
未，岁星与填星合。”　又按《志》：“正月庚子，星出中天，赤
色大如太白，向浊没。”“七月癸亥，星出天津，入斗宿东
南没，色赤，大如太白。”

开禧二年，星变。

按《宋史宁宗本纪》：二年五月壬寅，太白昼见。十二月
戊午，荧惑守太微。　按《天文志》：“六月丙寅，月入羽林
军。七月己丑，入斗。十月辛亥又入。”　又按《志》：“七月乙
未，岁星犯井钺。八月庚戌，犯东井。”　又按志：“八月壬
子，填星留守诸王。”　又按志：五月辛卯，太白犯权大
星。十一月壬戌，入氐。　又按志：“五月壬寅，太白昼见，
与日争明。”　又按志：“六月甲寅，荧惑犯岁星。”　又按
志：“二月甲子，岁星与填星合于昴。”　又按志：“二月壬
申，太白与填星岁星合于昴。”　又按《志》：六月癸丑，星
出招摇，入库楼，色赤，大如太白。

开禧三年，星变。

按《宋史宁宗本纪》，“三年十二月乙巳，太白昼见。”　按
《天文志》：“二月癸丑，月犯五车东南星，乙丑，犯心东星。
六月丁巳，入南斗魁，丁卯，犯昴。十二月癸丑，犯五车。”

又《按志》，“九月甲戌，岁星顺行入鬼，在积尸气锧星。”

西南。　又按志：“二月己未，荧惑退，留守权星。”　又按
志：“七月丁卯，填星犯井钺。九月甲戌，留守井。”　又按
志：“十一月癸巳，太白顺行入壁垒阵。”　又按志：“十二
月乙巳，太白昼见，与日争明。”　又按志：“十月丁未，太
白犯荧惑。”　又按志：“十月丙辰，荧惑与太白合于箕。”

### 嘉定元年星变

按《宋史宁宗本纪》，嘉定元年五月甲子，太白经天按《天文志》：“二月丙午，月犯昴。三月乙亥，犯五车。六月
丁丑，犯房。”　又按志：“闰四月壬申，岁星顺行入鬼，犯
积尸气锧星。”“七月辛酉，顺行犯权大星。”　又按志：“九
月辛酉，荧惑入太微顺行。”　又按志：“四月辛亥，填星
犯井。”　又按志：“六月甲戌，太白犯井钺。”　又按志：“五
月甲子，太白昼”见。　又按志：“五月戊辰，荧惑与填星
合于井。”“八月庚寅，与岁星合于张。”　又按志：“六月戊
寅，太白与填星荧惑合于井。”　又按志：“六月辛未，星
出天津东北，慢流向天市垣没。”

嘉定二年，星变。

按《宋史宁宗本纪》不载。　按《天文志》：二年六月甲申，
月掩食填星，不见。乙丑，掩食荧惑。　又按志：“十月乙
丑，月犯斗。”　又按《志》：“二月丙戌，岁星犯守权大星。”
又按志：“二月乙酉，荧惑退行犯太微上相。三月癸卯，
退行犯左执法。己酉，留守太微垣。六月壬戌，顺行入
房。己丑，顺行犯天江。九月己酉，顺行犯南斗。”　又按
志：“正月癸亥，填星犯守井。”　又按志：“四月丁丑，太白
与填星合于井。”　又按《志》：“六月壬午，星出织女东南，
慢流入天市垣没，色赤，有尾迹，照地明，大如太白。庚
寅，星出中天，急流向东北，至浊没。”

嘉定三年，星变。

按《宋史宁宗本纪》不载。　按《天文志》：“三年九月庚寅，
月犯心中星。”　又按志：“二月己巳，岁星退行入太微，
犯左执法。四月乙亥，留守太微。”　又按志：“十月己未，
荧惑入太微垣，犯右执法。”　又按志：“九月己酉，星夕
陨。”

嘉定四年，星变。

按《宋史宁宗本纪》：四年秋七月壬戌，太白昼见。　按
《天文志》：“闰二月己丑，月入东井。”　又按志：十一月甲
子，岁星犯房。　又按志：“正月辛卯，荧惑入氐宿方口
内。二月丁丑，犯房。四月丙戌，退行入氐。五月丙寅，犯
氐。六月乙巳，犯东咸。八月壬辰，犯南斗。十一月壬子，
犯壁垒阵。”　又按志：“六月庚子，太白入井。八月庚寅，
犯权大星。”　又按《志》：“八月乙酉，太白与填星合于室。”
嘉定五年星变。

按《宋史宁宗本纪》：五年九月丙午，太白昼见。　按《天
文志》：九月丁未，月犯岁星。　又按志：“正月丁巳，月入
东井。己酉，犯南斗。”　又按志：四月乙巳，岁星退行犯
房宿。七月丙辰，顺行犯房，辛酉顺行犯钩钤。　又按
志：八月癸卯，荧惑入太微。九月戊申，又犯右执法。十
一月丙寅，入氐。　又按志：“九月丁未，太白与岁星合
于心。”　又按志：七月乙巳，星出中天。慢流向西南方。
至浊没。

嘉定六年，星变。

按《宋史宁宗本纪》：六年二月丁丑，太白昼见。　按《天
文志》：“二月庚辰，月入东井。十月辛酉，犯毕。庚申，犯角
宿距星。”　又按志：“三月丙寅，岁星留守建星。”　又按
志：“闰九月庚午，荧惑犯壁垒阵。十月戊戌，入羽林。”
又按志：“三月壬戌，填星留守权犯角少民星。闰九月
己丑，顺行入太微。十一月丙子，留太微垣，守右执法。”

又《按志》。“三月癸卯。荧惑与岁星合于斗　。” 又按志。

五月癸亥，星昼陨。九月癸卯，星夕陨。丁巳，星昼陨。十
月戊戌，星出昴宿西南，慢流向天廪东南没。壬戌，星
出西南，慢流至浊没，青白色。十二月壬寅，星昼陨。
嘉定七年，星变。

按《宋史宁宗本纪》：七年五月丁丑，太白经天。八月乙
巳，太白经天。九月壬戌，太白昼见。　按《天文志》：“六月
辛丑，月入氐。”　又按志：“十月甲寅，荧惑顺行犯氐。”
又按志：“十二月戊戌，填星留守太微垣东上相星。”
又按志：十一月丙寅，太白顺行入氐。　又按志：“三月
辛巳，荧惑与太白合于参。”　又按志：六月庚子，太白
与填星合于翼。“十一月丁卯，与荧惑合于氐。”　又按
《志》，“三月壬午，星出轸宿距星东南，慢流至浊没。五月
辛卯出天津西南，慢流向心宿西北没。”

嘉定八年，星变。

按《宋史宁宗本纪》不载。　按《天文志》：“八年正月戊辰，
月犯毕。七月辛卯，又犯。辛未，入东井。十一月辛未，又
如之。”　又按志：“八月甲午，岁星犯壁垒阵，入羽林军。”

又按志。“四月戊午。荧惑入羽林军　。” 又按志四月。

戊午，荧惑与岁星合于室。　又按《志》，“七月癸未，星出
室宿距星东北，急流向天仓星西北没。乙酉，星出织
女东南，慢流向牛宿西北没，有尾迹照地明，大如太
白，青白色。八月甲辰，星出天津西南，慢流向河鼓东
北没。十二月丙申，星出五诸侯东北，慢流向天关西
南没，有声及尾迹明照地，赤黄色。”

嘉定九年，星变。

按《宋史宁宗本纪》，九年五月癸酉，太白昼见。　按《天
文志》：“正月丙寅，月入东井。乙亥，入氐。”十一月戌子，犯
毕。　又按《志》：“十月庚午，荧惑与辰星合于房。”　又按
志：“九月庚寅，太白与填星合于角。”　又按志：“六月乙
巳，星出牛宿距星东北，慢流至浊没嘉定十年星变。

按《宋史宁宗本纪》：“十年六月庚戌，太白昼见。癸酉，太
白经天。”“十一月庚辰，太白昼见。戊戌，太白经天。”　按
《天文志》：“三月庚辰，月入毕。五月丁亥，入氐。十二月丙
寅，又入。十一月壬辰，犯权大星。”　又按《志》：“七月壬寅，
岁星留守毕。”　又按《志》：“九月丁亥，荧惑留守天关。十
一月壬午，退行犯月星。辛卯留守昴宿月星。”　又按
《志》：“七月乙酉，太白犯角。”　又按志。“五月乙丑，太白昼
见。癸酉经天。”〈按纪作六月庚戌癸酉与志月日互异〉十一月庚辰昼见，
戌戌经天。　又按《志》，“七月戊子，荧惑触岁星。”　又按
《志》：“七月戊寅，荧惑与岁星合于昴。”　又按《志》：“五月壬
申，星出尾宿距星西北，慢流向牛宿距星东南没。”
嘉定十一年星变。

按《宋史宁宗本纪》不载。　按《天文志》：十一年二月庚
戌，月入东井。九月戊子、十二月庚戌皆如之。四月辛
亥，入太微。六月庚戌，入氐。九月丙戌入毕。　又按《志》：
“七月甲戌，岁星顺行犯井钺。八月丙午，顺行入东井。
九月己丑，留守东井。”　又按志：“四月壬戌，荧惑顺行
入鬼，犯积尸气。”　又按志：“正月辛巳，填星守氐距星，
六月辛亥”，留守亢。十一月丙子，入氐。　又按《志》，“六月
乙卯，星出河鼓距星西南，急流向正西，至浊没。”　又
按《志》，“五月癸未，蚩尤旗竟天。”

嘉定十二年，星变。

按《宋史宁宗本纪》，十二年二月戊戌，太白昼见。三月
丁亥，太白昼见。六月丙子，太白昼见。辛巳，太白昼见。
辛卯，太白经天。　按《天文志》：八月甲申，月犯荧惑。
又按志：四月癸酉，月入太微。九月丙辰，又如之。八月
癸未，入东井。十月庚午，入羽林军。　又按志：“七月辛
酉，岁星顺行犯鬼。”　又按志：“七月壬戌，荧惑顺行入
井。”　又按志：“四月壬申，填星退行入氐。五月乙卯，留
守氐。”　又按志：“六月庚辰，太白顺行入井。八月壬申，
顺行犯权星御女。丁丑，犯权左角少民星。”　又按志：
“二月庚子。”〈按纪作戊戌互异〉太白昼见。三月丁亥，经天昼见。
六月辛未，〈按纪作辛巳互异〉昼见，辛亥。〈按纪作辛卯互异〉经。“天昼见。”

又按《志》。“闰三月甲寅，七月壬寅，太白与岁星合于。”

井　又按《志》，“十一月己亥，星出昴宿东南，急流至浊
没。”

嘉定十三年，星变。

按《宋史宁宗本纪》：十三年九月甲午，太白昼见。　按
《天文志》：十月辛酉，月犯太白。　又按志：“正月戊戌，月
犯毕。九月甲辰，又犯。二月癸酉，入太微。九月癸巳，犯
南斗。丙午，入东井。”　又按志：“二月庚寅，岁星顺行犯
鬼。”　又按志：“七月乙巳，填星犯房。”　又按志：“十月丁
巳，太白顺行犯南斗。”　又按志：“八月丙戌，太白与填
星合于房。”　又按《志》，“十二月丁巳，星出轸旗东北”，慢
流至浊没，赤黄色。

嘉定十四年，星变。

按《宋史宁宗本纪》，“十四年三月庚寅，长星见。甲午，太
白昼见。”　按《天文志》：“正月乙巳，月入氐。七月己丑又
入。三月丙申，入太微。四月辛未，犯南斗。八月丙寅，入
羽林军。”　又按《志》：“二月乙丑，岁星退行，犯权左角少
民星。”　又按志：“七月己丑，荧惑顺行犯司怪。”　又按
《志》：“二月壬午，星出南河距星东南，慢流向西南，至浊
没，赤黄色。”八月戊午，星出房宿距星，急流至浊没，有
尾迹，照地明，大如太白，赤黄色。十一月甲申，星出天
仓距星西北，慢流向东南方，至浊没，赤黄色。

嘉定十五年，星变。

按《宋史宁宗本纪》：十五年五月庚戌，太白昼见。八月
甲午，有彗星出于氐。九月壬戌，彗星没。辛未，太白昼
见。　按《天文志》：三月壬子，月掩食太白。　又按志：五
月丁巳，月入氐。八月癸未，入南斗。　又按志：“三月甲
子，岁星退行，犯太微左执法。”　又按志：十一月丙午，
太白顺行入氐宿方口内。　又按志：“五月丁丑，荧惑
与岁星合于”轸。　又按《志》，“八月甲午，彗星见右摄提。
光芒三尺馀，体类岁星。凡两月。历氐房心乃没。”
嘉定十六年星变。

按《宋史宁宗本纪》不载。　按《天文志》：十六年六月辛
巳，月犯心前星，又犯中星。十一月庚申，入太微。　又
按志：“正月戊申，岁星留守氐距星。”　又按志：“十月丁
酉，荧惑入太微。”　又按志：“十一月壬戌，星出五诸侯
东北，急流向西北，至浊没，色赤黄，隆隆有声，及尾迹
照地大如盏。”

嘉定十七年，星变。

按《宋史宁宗本纪》。“十七年六月丁卯朔，太白经天，昼
见。”　按《天文志》：“正月戊申，荧惑留守太微垣东上相
星。”　又按志：“六月己丑，客星守犯尾宿。”

### 理宗宝庆元年星变

按《宋史理宗本纪》：“宝庆元年六月辛卯，太白昼见。冬
十月癸巳，有流星大如太白。”

宝庆二年，星变。

按《宋史理宗本纪》：“二年正月戊寅，荧惑入氐。壬午，太白、岁星、填星合于女。四月辛亥，有流星大如太白。冬
十月辛亥，荧惑、岁星、填星合于女，荧惑犯填星。十一
月辛酉，荧惑犯岁星。”

宝庆三年，星变。

按《宋史理宗本纪》。三年秋七月乙酉。太阴犯心。八月
甲戌。太白荧惑合于翼。　按《天文志》。七月乙酉。月犯
心后星。　又按志。八月甲申。〈按纪作甲戌互异〉太白与荧惑
合于星、翼。

### 绍定元年星变

按《宋史理宗本纪》：“绍定元年六月己酉，流星昼陨。秋
七月戊戌，荧惑犯南斗。冬十月戊申，荧惑犯壁垒阵
星。丁巳，荧惑、填星合于危。甲子，荧惑犯填星。十一月
癸酉，荧惑入羽林。”

绍定二年，星变。

按《宋史理宗本纪》：“二年正月丁亥，荧惑、岁星合于娄。
九月壬辰，有流星大如太白。十一月己丑，荧惑入氐。”

按《天文志》：“正月庚辰、九月壬辰，星出，大如太白。”

绍定三年，星变。

按《宋史理宗本纪》：“三年闰二月乙酉，太白、岁星合于
毕。六月乙酉，岁星入井。冬十月己巳，荧惑、填星合于
室。”“十一月丁酉，有星孛于天市垣。丁未，流星昼陨。”
按《天文志》：六月乙酉，岁星顺行入井，十一月丁未，退
行入井。　又按志：“七月丁巳，荧惑退行入羽林军。”
又按志：十一月丁酉，有星孛于天市垣屠肆星之下。
明年二月壬午乃消。

绍定四年，星变。

按《宋史理宗本纪》：“四年七月庚戌，有流星大如太白，
九月甲辰，流星昼陨。”

绍定五年，星变。

按《宋史理宗本纪》：“五年五月癸巳，太白经天，昼见。六
月乙丑，荧惑、填星合于娄。荧惑顺行犯填星。秋七月
甲申，太白入井。八月壬申，太白岁星合于张。”“闰九月
己酉，有流星大如太白。庚戌，彗星出于角。冬十月戊
子，以星变，大赦。”　按《天文志》：“四月丁丑，太白昼见。”“五
月癸巳，经天。”　又按志：“闰九月，彗星见东方，十月己
未始”消。　又按《志》。“八月甲寅星夕陨。闰九月己酉星
出。大如太白。”

绍定六年，星变。

按《宋史理宗本纪》：“六年二月癸卯，荧惑犯东井。五月
庚戌，太白、荧惑合于柳。”

### 端平元年星变

按《宋史理宗本纪》，端平元年正月丙午，太白、荧惑合
在斗。四月戊寅，岁星守太微垣上相星。五月己酉，太
阴入氏。“六月庚午，荧惑、填星合于胃。辛巳，荧惑犯填
星。丙戌，有流星大如太白。九月辛丑，荧惑入井。”“十一
月壬戌，太白经天。”　按《天文志》：“四月戌寅，岁星退守
太微东上相。”　又按志：“九月辛丑，荧惑入井。十二月
犯司”怪。　又按《志》，“正月丁未。”〈按纪作丙午互异〉太白与荧惑
合于斗。　又按《志》，“六月丙戌，星西南行，大如太白，有
尾迹，照地明。”

端平二年，星变。

按《宋史理宗本纪》：“二年正月丁酉，太阴行犯太白。二
月癸酉，岁星守氐。壬午，太白、填星合于胃。四月丁亥，
太白昼见。戊子，有流星大如太白，六月壬申，太阴入
氐。庚辰，流星昼陨。己丑，荧惑入太微垣。秋七月丁酉，
有流星大如太白，戊戌，太白经天。辛丑，流星昼陨。丙
午，太白入东井。八月癸巳，岁星入氐。丁巳，太白犯太”
微垣右执法。冬十月辛卯，有流星大如太白。己未，填
星犯毕。岁星、太白合于心。十二月己亥，填星守天街
星。庚子，太阴入井。　又按《志》：“十月己未，填星退行犯
毕宿距星。十二月己亥，留守天街。”　又按《志》：“春，天狗
坠怀安金堂县，声如雷，三州之人皆闻之，化为碎石，
其色红。”

端平三年，星变。

按《宋史理宗本纪》，“三年春正月己未朔，以星行失度，
罢天基节宴。丁卯，填星犯毕。夏四月丙申，太阴入太
微垣。五月己卯，有流星出心，大如太白，辛巳，太阴入
毕。六月丁亥，流星夕陨。癸卯，荧惑、填星合于毕。丙午，
荧惑犯填星。七月辛酉，太阴入氐。庚午，荧惑入井。戊
寅，太阴入东井。九月庚申，太白、岁星合于尾。十一月”
甲戌，太阴入太微垣。　按《天文志》，“四月丙申，月入太
微，十一月甲戌，又入。五月辛巳，入毕；七月壬戌，入氐
宿。”〈按纪作七月辛酉互异〉戊寅，入东井。　又按志。“正月丁卯。填
星顺行犯毕距星。”　又按志。六月丁未。〈按纪作丙午互异〉荧
惑犯填星。　又按《志》。五月庚辰。〈按纪作己卯互异〉星出心宿，
大如太白，六月癸巳，〈按纪作丁亥互异〉星夕陨。

### 嘉熙元年星变

按《宋史理宗本纪》，“嘉熙元年春正月癸酉，荧惑守鬼
宿。壬午，流星大如太白。二月己酉，太白昼见。四月庚
子，荧惑犯权星。五月丙辰，太阴犯荧惑。丙子，荧惑犯
将星。六月乙未，太白、填星合于井。秋七月辛酉，太阴犯岁星，填星入井。庚午，岁星守建星。癸酉，太阴入井。
八月乙酉，填星犯井。九月壬子，填星留于井。癸丑，有”
流星出七公西星，至浊没。冬十月戊戌，有流星大如
桃。十一月辛未，日与金、木、水、火四星俱躔于斗。诏：“损
膳避朝，庶图消弭。其令有司检会故实以闻。”　按《天
文志》：四月丁亥，月犯荧惑，五月丙辰又犯。七月辛酉，
犯岁星、填星。　又按《志》：七月癸酉〈按志作辛酉互异〉月入井。

又按《志》“五月。”〈按：《纪》作“七月” ，互异。〉庚午朔，岁星留守建星。

又按《志》：“八月乙酉，填星顺行犯井东第二星。”　又按
《志》：“二月己酉，太白昼见，经天。”　又按《志》：“正月壬午，星
出，大如太白。二月己丑，星夕陨。九月癸丑，星出七公，
西至浊没。十月戊戌，星出，大如桃。”

嘉熙二年，星变。

按《宋史理宗本纪》：“二年四月己酉，太阴入太微垣。闰
月丁未，太阴入井。甲子，有流星大如太白，五月辛巳，
太白昼见。壬寅，岁星犯壁垒阵。六月甲辰朔，流星昼
陨。七月辛卯，有流星大如太白，壬寅，荧惑犯鬼，积尸
气。八月辛酉，太白昼见，经天。癸亥，流星昼陨。九月壬
午，荧惑犯权星。乙未，有流星大如太白。十月丁卯，荧”
惑入太微垣。戊辰，太白入于氐。

嘉熙三年，星变。

按《宋史理宗本纪》：“三年五月辛未，荧惑犯太微垣执
法星。八月己亥，荧惑入氐。辛丑，太阴入氐。有流星大
如太白。丁亥，荧惑犯房宿。十月癸亥，荧惑、太白合于
斗。十二月辛酉，太白昼见。”　按《天文志》：“五月辛未，荧
惑犯太微垣执法星。八月己亥。”〈按纪作丁亥互异〉入氏。丁巳，
犯房。　又按《志》八月。〈按纪作十月互异〉癸亥，荧惑与太白合
于斗。　又按《志》。“三月甲戌，星昼陨。八月辛丑，星出。大
如太白。”

嘉熙四年，星变。

按《宋史理宗本纪》：“四年春正月辛未，彗星出营室。庚
辰，以星变，下诏罪己。辛巳，有流星大如太白，甲午，彗
星犯王良第二星。二月辛丑，流星昼陨。丁未，太白昼
见。三月辛未，彗星消伏。乙酉，流星书陨。五月庚午，太
阴入太微垣，岁星、太白合于娄。甲戌，太阴入氐。六月
己亥，太白犯毕。癸丑，太白犯天关星。戊午，有流星大”
如太白。秋七月乙丑，太白入井。甲戌，太白、荧惑合于
井。己丑，荧惑、太白合于鬼。八月己酉，荧惑、填星合于
柳。太白犯权星大星。癸丑，荧惑犯填星。十一月甲子，
荧惑犯太微垣。己巳，荧惑犯太微垣左执法。辛巳，荧
惑犯太微上相垣。　按《天文志》：正月辛巳，月入太微，
五月庚午，又入。甲戌，入氐宿方口内。　又按志：“八月
乙巳，荧惑犯太微垣左执法。十一月辛巳犯太微垣
东上相。甲子顺行入太微垣。”　又按《志》：“七月庚寅，客
星出尾宿。”　又按《志》：“正月辛巳、六月戊午，星出大如
太白，二月辛丑、三月癸未。”〈按纪作乙酉互异〉星昼陨。

### 淳祐元年星变

按《宋史理宗本纪》，淳祐元年春正月丁未，太阴入氐。
“六月庚申，太白昼见。癸酉，有流星大如太白。己卯，流
星昼陨。”丙戌，荧惑入氐。冬十月庚辰，太白入氐。十一
月戊戌，太白昼见。己巳，太白经天，昼见。　按《天文志》：
“二月癸酉，月掩食荧惑。”　又按志：“六月乙酉，荧惑犯
氐宿东南星。丙戌入氐宿方口内。”　又按《志》：“六月庚
寅。”〈按纪作庚申互异〉太白昼见。《十月》。〈按纪作十一月互异〉戌戌，昼见。乙
巳。〈按纪作己巳互异〉太白经天。　又按《志》，“六月癸酉，星出，大
如太白，己卯，星昼陨。”

淳祐二年，星变。

按《宋史理宗本纪》。“二年十二月壬戌。太白昼见。”　按
《天文志》。“六月丁丑。岁星顺行犯井宿。”

淳祐三年，星变。

按《宋史理宗本纪》：“三年春正月庚辰，荧惑入氐。六月
甲戌，有流星大如太白，出于氐。七月丁亥，太白入井。
己亥，太白经天，昼见。八月乙卯，流星昼陨。闰月丁丑，
太白犯权星。壬寅，太白、填星合于翼。冬十月丙戌，太
白入于氐。”

淳祐四年，星变。

按《宋史理宗本纪》：“四年夏四月丁丑，有流星大如太
白，出于尾。癸未，填星守太微垣。六月乙未，有流星大
如太白，出于毕。”“八月壬辰，太白昼见。”“九月癸丑，荧惑、
填星合于轸。癸亥，太白犯斗宿距星。”　按《天文志》：“四
月癸未，填星留守太微垣，守右执法。”　又按志：“八月
壬辰，太白昼见，《经天》。”　又按志：四月丙子。〈按纪作丁丑互异〉
星出尾宿距星下，大如太白，六月乙未，星出毕宿，大
如太白，

淳祐五年，星变。

按《宋史理宗本纪》。“五年二月壬辰。太白昼见。经天。夏
四月甲申。填星犯上相星”　按《天文志》。“一月辛卯。太
白昼见。经天。”〈按纪作二月壬辰互异〉

淳祐六年，星变。

按《宋史理宗本纪》：“六年夏四月辛酉，太白昼见。壬戌，

阴犯房。壬子，太白昼见。九月甲子，有流星出于斗，大
如太白。戊辰，太白昼见。冬十月乙未，填星、岁星、荧惑
合于亢。己酉，太白入氐。十一月癸亥，岁星入氐。”　按
《天文志》：“七月丁卯，月犯斗西第五星，八月辛卯，犯房
宿距星。”　又按《志》：“四月辛酉，八月壬子，太白昼见，九
月戊辰，昼见经天。”　又按《志》：“三月戊午，太白与荧惑
合于毕。”　又按《志》：“七月癸酉，星出室宿，大如太白，九
月甲子，星出斗宿，尾迹青白，照地，大如太白。”

淳祐七年，星变。

按《宋史理宗本纪》，“七年夏四月丁亥，填星犯亢。秋七
月己未，太阴犯心。九月丙辰，有流星出于室。冬十月
辛巳，太白昼见。”　按《天文志》：“七月己未，月犯心宿中
央星。”

淳祐八年，星变。

按《宋史理宗本纪》，“八年六月甲辰，有流星出河鼓，大
如太白，秋七月戊申，太白入井。”　按《天文志》：“六月甲
辰，星出河鼓，大如太白，十月丙戌，星出角宿距星。
淳祐九年星变。”

按《宋史理宗本纪》，“九年六月壬戌昼，南方有星急流
至浊没，大如太白，秋七月癸酉，太白犯进贤星。冬十
月辛丑，太白入氐。十一月辛未，太白入氐。壬申，有流
星出自织女星。十二月戊申，太白昼见。”　按《天文志》，
“六月壬戌，其日星自南方急流至浊没，赤黄色，大如
太白”，十月〈按纪作十一月互异〉壬申，星出织女。
淳祐十年星变。

按《宋史理宗本纪》。“十年三月丙申。有流星夕陨。”“十二
月戊戌。太白岁星合于危”　按《天文志》。“四月丁酉朔。
星夕陨。”

淳祐十一年，星变。

按《宋史理宗本纪》：“十一年二月甲寅，太白犯昴。乙卯，
太白昼见。”“秋七月癸亥，太白昼见。丙寅，太阴入氐。壬
申，太白入井。丁丑，有流星出于毕，大如太白。八月己
丑朔，流星夕陨。癸巳，太阴入氐。丁酉，荧惑入井。”“闰十
月癸丑，太白入氐。”　按《天文志》：“七月乙丑，月入氐宿
方口内，八月癸巳，又入。”　又按《志》：“二月甲寅，太白顺
行犯”昴。七月壬申，顺行入井。闰十月癸亥。〈按纪作癸丑互异〉
顺行入氐。　又按《志》，“七月丁丑，星出毕宿距星，赤黄
色，大如太白。八月己丑朔，星夕陨。”

淳祐十二年，星变。

按《宋史理宗本纪》：“十二年夏四月庚申，有流星出自
角亢，大如太白。壬申，荧惑犯权星。五月戊申，太阴犯
毕。”秋七月庚寅，太白荧惑合于轸。九月戊戌，太白填
星合于箕。丙午，太白犯斗。十二月壬申，太阴入氐。
按《天文志》：“五月戊申，月犯毕宿大星。十二月壬申，入
氐宿方口内。”　又按志：“九月丙午，太白顺行犯斗宿
距星。”　又按《志》，“四月庚申，星出角宿亢星，大如太白。
八月癸丑，星出角，色赤照地。”

### 宝祐元年星变

按《宋史理宗本纪》：“宝祐元年夏四月丁巳，有流星大
如太白，五月丁酉，荧惑、岁星合在昴。九月壬辰，太阴
入毕。”

宝祐二年，星变。

按《宋史理宗本纪》：“二年二月甲辰，荧惑犯权星。七月
庚戌，有流星大如太白。九月丁卯，太白昼见。”

宝祐三年，星变。

按《宋史理宗本纪》：“三年五月辛酉，太阴入毕。六月甲
戌，太阴入氐。七月辛丑，太阴入氐。辛酉，有流星大如
太白。八月丁卯，岁星荧惑在柳。己巳，太阴在氐。冬十
月甲戌，太白昼见。丁丑，有流星出自毕。十一月丁丑，
荧惑犯太微垣上相星。”　按《天文志》：“十一月丁巳，荧
惑犯太微垣上相星。”〈按纪作十一月丁丑互异〉
宝祐四年，星变。

按《宋史理宗本纪》：“四年春正月乙巳，太阴犯岁星。己
酉，太阴犯荧惑。五月丁未，太白昼见。六月丁亥，太白
入井。冬十月壬戌，太阴犯斗。十二月戊午朔，荧惑犯
填星。”

宝祐五年，星变。

按《宋史理宗本纪》，“五年六月丙戌，太白、岁星合于翼。
辛卯，太阴入氐。”“秋七月己未，太白昼见。丁卯，有流星
大如桃。丙子，太阴入井。十二月丁未，荧惑入氐。”　按
《天文志》：“六月辛卯，月入氏宿方口内，七月丙子，入井。”
宝祐六年，星变。

按《宋史理宗本纪》：“六年秋七月癸丑，荧惑犯房宿。八
月癸未，太阴行犯荧惑。九月戊辰，有流星透霞。十一
月甲子，太阴犯权星。甲戌，填星、荧惑在危。十二月辛
丑，填星、太白、荧惑合于室。”　按《天文志》：“三月庚午，荧
惑退行入氐。”

### 开庆元年星变

按《宋史理宗本纪》，“开庆元年六月壬寅，太白昼见。秋
七月辛亥，太白入井。八月庚子，太白犯权星、荧惑。九月戊辰，太白犯荧惑。闰十一月己卯，荧惑入氐。十二
月丁未，荧惑犯房宿钩钤星。”　按《天文志》，“六月己亥，
星出斗宿河鼓，急流向东南，至浊没，赤黄色，有音声，
尾迹照地明，大如太白。”

### 景定元年星变

按《宋史理宗本纪》：景定元年“春正月庚辰，岁星、荧惑
合在尾。五月壬午，荧惑犯斗。秋七月壬申，东南有星
如太白。八月己酉，太阴犯填星。壬子，太白犯房。冬十
月乙卯，有星自东北急流向太阴。十一月戊子，荧惑
与填星顺行，太阴犯房。”　按《天文志》：“正月庚辰，填星
入尾。”　又按志：“七月丙子。”〈按纪作壬申互异〉星出东南，大如
太白，十月乙卯，星出东北，急流向太阴，有音声，尾迹
照地明，大如桃。

景定二年，星变。

按《宋史理宗本纪》：“二年秋七月辛未，太阴犯斗。
景定三年，星变。”

按《宋史理宗本纪》：“三年二月乙巳，太阴入氐。夏四月
庚寅，太白昼见。庚子，荧惑与岁星合在危。甲辰，有流
星大如杯。五月壬戌，荧惑犯壁垒阵。六月己酉，有流
星大如荧惑。八月癸卯，太阴犯昴。九月丙子，有流星
大如太白。闰九月甲申朔，太白昼见。丙戌，流星透霞
大如太白，庚子，有流星大如太白。冬十月己未，太阴”
犯岁星。丁卯，太阴犯五车星。庚午，太白入氐。十一月
丁未，荧惑填星合在娄。　按《天文志》：“二月乙巳，月入
氐宿方口内。六月乙未，入氐。八月癸卯，犯昴宿距星。
十月丁卯，犯五车。”　又按《志》：五月壬戌，荧惑犯壁垒
阵西方胜星。

景定四年，星变。

按《宋史理宗本纪》：“四年夏四月乙卯，太阴犯权星。五
月庚寅，太阴入氐。戊戌，流星出自角宿距星。六月丁
卯，流星出自河鼓。八月乙卯，流星出自天仓星。十二
月辛未，太白岁星顺行。”　按《天文志》：“四月乙卯，月犯
权。五月庚寅，入氐宿方口内。”

景定五年，星变。

按《宋史理宗本纪》：“五年二月壬戌，流星出自毕。甲子，
太阴犯房。丁卯，太阴犯斗。四月癸丑，太阴入太微垣。
戊午，太白昼见。庚午，太白、岁星合于娄。五月甲午，流
星出自河鼓，大如太白，己亥，太白经天，昼见。六月甲
寅，太阴犯心。戊午，太白犯天关星。戊辰，荧惑、岁星并
行。己巳，太白、太阴并行入井。秋七月甲戌，彗星出柳。”
丁丑，诏避殿减膳，应中外臣僚许直言朝政阙失。己
卯，流星出自右摄提星，彗星退于鬼。辛巳，彗星退于
井。甲午，填星守毕。丙申，台臣言“太子宾客杨栋指彗
为蚩尤旗，欺天罔君。”诏栋罢职。戊戌，彗星退于参。八
月壬寅朔，荧惑与填星合。戊午，彗星消伏。甲子，彗星
复见于参。辛未，彗星化为霞气。冬十“月丙午，太阴犯
斗。”　按《天文志》：“七月甲戌，彗星见于柳，芒角烛天，长
十馀丈，日高方敛，凡月馀。己卯退行，见于舆鬼。辛巳，
在井。丙申，见于参。戊戌在参宿度内。八月末，光芒稍
减，凡四月乃灭。”　又按《志》：“二月壬戌，星出毕宿。五月
甲午，星出河鼓大星东南，急流向西北，至浊没，赤黄，
有尾迹，照地明，大如太白。”七月己卯，星出右摄提。
按《元史叶李传》，“叶李字太白，一字舜玉，杭州人。少有
奇质，从学于太学博士义乌施南学，补京学生。”宋景
定五年，彗出于柳，理宗下诏罪己，求直言。是时世祖
南伐，驻师江上，宋命贾似道领兵御之。会宪宗崩，世
祖班师，鄂州围解。似道自诡以为己功，因复入相，盖
骄肆自颛，刱置公田关子，其法病民甚，中外毋敢指
议。李乃与同舍生康棣而下八十三人，伏阙上书攻
似道，其略曰：“三光舛错，宰执之愆。似道缪司台鼎，变
乱纪纲，毒害生灵，人神共怒，以干天谴。”似道大怒，知
书槁出于李嗾，其党临安尹刘良贵诬李僣用金饰
斋扁，锻炼成狱，窜漳州。似道既败，乃得自便。

### 度宗咸淳元年星变

按《宋史度宗本纪》：“咸淳元年秋七月丁酉，太白昼见。
咸淳二年，星变。”

按《宋史度宗本纪》不载。　按《天文志》：“二年八月庚午。
填星入井。”　又按志：“六月甲戌，星出左摄提。”

咸淳三年，星变。

按《宋史度宗本纪》不载。　按《天文志》：“三年十月甲寅，
岁星顺行犯权大星。”　又按志：“七月己亥，太白与填
星合于井。”　又按志：“七月庚寅，星出昴宿东南，急流
至浊没，赤黄，有尾迹，照地明，大如太白。”

咸淳四年，星变。

按《宋史度宗本纪》，“四年秋七月戊午，有星出氐宿西
北，急流入骑官星没。”九月癸未，太白昼见。　按《天文
志》。七月庚午，太白顺行入斗。　又按志：九月癸酉，太
白昼见。〈按纪作癸未互异〉又按《志》，“七月戊午，星出氏宿距
星西北，急流入骑官星没，赤黄，有尾迹，照地明，大如
桃。”

咸淳五年星变按《宋史度宗本纪》，“五年五月庚申，有星自斗宿距星
东北，急流向牛宿，至浊没。”“秋七月壬戌，东南有星自
河鼓距星西北，急流至浊没。”　按《天文志》，“五月庚申，
星出斗宿距星东北，急流向牛，至浊没。六月庚寅，星
出斗宿。七月壬戌，星出东南河鼓距星西北，急流至
浊没。”

咸淳十年，星变。

按《瀛国公本纪》：十年七月癸未，即皇帝位。十月丙寅，
荧惑犯填星。　按《天文志》：“二月壬子，月犯毕。”　又按
志：“十月丙寅，荧惑与填星行在轸。”　又按志：“九月壬
寅，有星见西方，曲如蚓。”

### 瀛国公德祐元年星变

按《宋史瀛国公本纪》，“德祐元年三月丁亥，有星二斗
于中天，顷之，一星陨。四月癸亥，有大星自心东北流
入浊没。乙丑，荧惑犯天江。七月丁丑，太白入东井。壬
午，太白昼见。八月戊午，荧惑犯南斗。十月丁巳，太白
会填星。壬戌，荧惑犯壁垒阵。十一月辛巳，太白犯房。”

按：《天文志》：“七月丙子。”〈按：《纪》作《丁丑》，互异。〉太白入东井。十一

月辛巳，犯房。　又按《志》：“七月丙子。”〈按纪作壬午互异〉太白昼
见。

德祐二年，星变。

按《宋史瀛国公本纪》：“二年正月癸酉，荧惑犯木星。己
卯，月晕东井。